आरोपियों से चोरी की कई वारदातें खुलने की उम्मीद है। आरोपी विशाल उर्फ पादु, विशाल उर्फ गबरु और महावीर से पूछताछ की जा रही है। आरोपियों ने भगवान गंज नई बस्ती में गोविंद राम के सूने मकान में 9 मई की रात्रि को वारदात की थी। आरोपी 5 सोने की अंगूठी, 7 तोला सोना के जेवर, चांदी के सिक्के, आधा किलो चांदी की कमर बंद, आधा किलो चांदी का अन्य जेवर, एक मोबाइल फोन और नगदी पार किए थे। आरोपियों के साथियों के बारे में पुलिस तफ्तीश कर रही है। आरोपी दिन में सूने मकानों की रेकी करते थे और रात के समय जब पुलिस की गश्त समाप्त होती थी, उस समय वारदात को अंजाम देते थे। पुलिस ने आरोपियों की निशानदेही पर चोरी का माल बरामद कर लिया है।